b'\n_START_ARTICLE_\nStadion Free State\n_START_SECTION_\nSvetovno prvenstvo v nogometu 2010\n_START_PARAGRAPH_\nStadion bo gostil tudi tekme Svetovnega prvenstva v nogometu 2010, zaradi \xc4\x8desar so organizatorji glavni tribuni na zahodnem delu dodali \xc5\xa1e drugi obro\xc4\x8d in tako celotno kapaciteto stadiona pove\xc4\x8dali s 36.358 na 48.000. Prav tako so zgradili vrtljive kri\xc5\xbee na vhodu, posodobili reflektorske lu\xc4\x8di, namestili elektronske ekrane za prikaz rezultata, popravili zvo\xc4\x8dni sistem na zahtevane standarde in izbolj\xc5\xa1ali infrastrukturo za CCTV in ostale medije._NEWLINE_Mesto Bloemfontein je za potrebe prenove in posodobitve stadiona od organizacijskega komiteja prejelo 221 milijonov ju\xc5\xbenoafri\xc5\xa1kih randov. Kljub temu so stro\xc5\xa1ki gradnje presegli vlo\xc5\xbeeni znesek in narasli na 245 milijonov randov, zaradi \xc4\x8desar se je mesto odlo\xc4\x8dilo, da samo pokrije preostali del stro\xc5\xa1kov.  Posodobitvena dela so se za\xc4\x8dela julija 2007.'